*Hyvä uusi opiskelija,*

*Lämpimät onnittelut opiskelupaikan johdosta!*

*Alla olevalla ohjeistuksella haluamme muistuttaa salmonellatestauksen tärkeydestä*

*hotelli-, ravintola- ja catering-alalla. Toivomme, että luet ohjeistuksen huolellisesti ja otat*

*tarvittaessa yhteyttä.*

*Ystävällisin terveisin, Nokian kaupungin opiskeluterveydenhuolto*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Salmonella on yleisvaarallinen tartuntatauti ja yksi yleisimmistä ruokamyrkytyksen aiheuttajista. Salmonella leviää yleensä ihmisen tai eläimen ulosteella saastuneiden elintarvikkeiden tai veden välityksellä, mutta se voi tarttua myös ihmisestä toiseen. Yleisvaarallisten tartuntatautien testauksesta säädetään tartuntatautilaissa ja –asetuksessa.

Salmonellatutkimus on elintarvikealalla aiheellinen:

* mikäli olet ollut **opintojen alkua edeltävän** **kolmen kuukauden** aikana Pohjoismaiden ulkopuolella vähintään 4 vuorokautta.

TAI

* mikäli sinulla tai kanssasi samassa taloudessa asuvilla on ollut ripulioireita **opintojen alkua edeltävän kuukauden** aikana.

Salmonella voi olla myös **oireeton**, minkä vuoksi on tärkeää, että hakeudut testaukseen yllä olevien edellytysten täyttyessä, vaikka sinulla ei olisi oireita. Testaukseen voi hakeutua heti **opintojen alettua**. Info-tilaisuudessa oppilaitoksella terveydenhoitaja ohjeistaa asiasta lisää.

Saat lähetteen ja ohjeet salmonellatutkimusta varten opiskeluterveydenhuollon terveydenhoitaja Päivi Hakaselta. Ota yhteyttä jo ensimmäisten koulupäivien aikana. Testaus on sinulle **maksuton**.

Terveydenhoitaja Päivi Hakanen

Tredun Nokian toimipisteet

Kankaantaankatu 4, 37100 Nokia

p.040 7799268